Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: illetve az Alkotmánybíróságról szóló 1989. évi XXXII. törvény megteremtette Magyarországon az alkotmánybíráskodás jogszabályi kereteit. Az Alkotmány és az Abtv. megfelelõ szabályokat biztosított arra, hogy az Alkotmánybíróság — szervezetében és mûködésében is — alkotmányvédelmi feladatának eleget tehessen. Az Alkotmánybíróság a 11/1992. (III. 5.) AB határozatában többek között
Paragraph Index: 710

3. A választásokat követõen, 1999 februárjában — felhasználva a korábbi anyagokat és a tárgyalások eredményét — az Igazságügyi Minisztérium elkészítette „az Alkotmánybíróságra vonatkozó jogi szabályozás felülvizsgálatának koncepciójáról” szóló kormány-elõterjesztést, amelyet megküldött az Alkotmánybíróság számára, észrevételezés céljából. A koncepció — a korábban már nagyrészben elfogadottá vált — kétszintû (alkotmányi és Abtv.-beli) szabályozásra tett javaslatot. Az Alkotmánybíróság megvitatta az elõterjesztést. Álláspontját az 1999. március 23-án foglalta írásba. Az Alkotmánybíróság úgy ítélte meg, hogy az elõterjesztés „jó kiindulópontja egy átfogó kodifikációs reformnak”, a koncepció egyes elemeivel kapcsolatban pedig részletesen kifejtette álláspontját. A fentiek alapján pontosított koncepciót a Kormány

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes